cyanic-selkie/wikianc huggingface dataset:
Oulunkylän terveysasema
thumb|left|Oulunkylän terveysaseman lounaisseinää parkkipaikalta nähtynä. Vuonna 1993 valmistuneen kaksikerroksisen terveysasemarakennuksen on suunnitellut Arkkitehtuuritoimisto Simo Järvinen.
Nikolai Kalašnikov
Nikolai Fjodorovitš Kalašnikov (s. 11. lokakuuta 1940) on Neuvostoliittoa edustanut entinen vesipalloilija. Hän kilpaili vuoden 1964 kesäolympialaisissa Tokiossa ja sai joukkueineen pronssia.
Asla Pitkänen
Asla Sirkka Liisa Pitkänen (s. 10. helmikuuta 1959 Uukuniemi) on suomalainen neurotieteen professori Itä-Suomen yliopistossa. Hänen tutkimusalueensa on solu- ja molekyylitason neurotiede. Hän on maailman johtavia epilepsiatutkijoita ja toimi akatemiaprofessorina kaudella 1.1.2014–31.12.2018. Professori Pitkänen on palkittu useasti niin kotimaassa kuin kansainvälisestikin.
Rovastin häämatkat
Rovastin häämatkat on vuonna 1931 valmistunut mustavalkoinen suomalainen mykkäelokuva, jonka on ohjannut Jaakko Korhonen. Elokuvan ensi-ilta oli 14. syyskuuta 1931 Kino-Palatsi-teatterissa Helsingissä. Elokuvan käsikirjoitus perustuu Agapetuksen (Yrjö Soini) samannimiseen romaaniin vuodelta 1929. Elokuvaa kuvattiin Espoossa, kuvauspaikkoina olivat muun muassa Muuralan sairaala, Espoon kirkko ja Espoon kartano.
FNFL L’Aconit
FNFL L’Aconit (viirinumerot K58 ja J1095) oli Vapaan Ranskan laivaston Flower-luokan korvetti, joka oli Britannian kuninkaallisen laivaston lainaama valmistumassa ollut HMS Aconite. Se suojasi Toisessa maailmansodassa kuuttatoista saattuetta ja oli merellä 728 päivää. Alus palkittiin kahdella korkealla kunniamerkillä, Croix de la Libération ja Croix de Guerre.
Valmistus
Alus tilattiin 21. syyskuuta 1939 Troonista Ailsa Shipbuilding Companylta, missä köli laskettiin 25. maaliskuuta 1940. Alus laskettiin vesille 31. maaliskuuta 1941 ja valmistui vielä samana vuonna 23. heinäkuuta.
Palvelus
Alus otettiin palvelukseen 19. heinäkuuta 1941 päällikkönään Jean Levasseur. Alus liitettiin Vapaan Ranskan laivastoon 23. heinäkuuta ja aloitti 17. elokuuta palveluksensa Clydeen sijoitetussa saattajaosastossa. Lokakuussa alus siirrettiin Newfoundlandin saattoryhmään. Alus suojasi Pohjois-Atlantilla kulkeneita saattueita ja osallistui 10.–27. joulukuuta 1941 operaatioihin Saint-Pierre ja Miquelonissa. Kolmen muun Vapaan Ranskan laivaston korvetin kanssa se liitettiin 1942 saattajaryhmä B3:een, johon se kuului Atlantin taisteluiden loppuun.
Elbrus Tedejev
Elbrus Tedejev (s. 5. joulukuuta 1974 Nogir, Pohjois-Ossetia) on ukrainalainen entinen vapaapainija, olympiavoittaja ja maailman- sekä euroopanmestari. Kansallisuudeltaan hän on osseetti.
Pohjois-Ossetiassa syntynyt ja kasvanut Tedejev aloitti painiuransa Vladikavkazissa. Vuonna 1993 hän muutti Kiovaan Boris Savlohovin valmennukseen ja siirtyi edustamaan kansainvälisellä tasolla Ukrainaa. Boris Savlohovin kuoltua äkillisesti tämän veli Ruslan jatkoi Tedejevin valmentamista. 1994 Tedejev voitti juniorien EM-kultaa 62 kilogramman painoluokassa.
FNFL L’Aconit
Palvelus
Huollettavana alus oli 1.–12. huhtikuuta 1943 Glasgow’ssa. Kenraali Charles de Gaulle saapui alukselle 21. huhtikuuta Greenockissa ja palkitsi korvetin päällikköineen Croix de la Libération -kunniamerkillä. Alus oli modernisoitavana 1. syyskuuta – 10. lokakuuta, ja sen aikana aluksen päälliköksi vaihtui Le Miller.
Vuoden 1944 alun alus oli Casablancassa ja Gibraltarilla. Se suojasi 5. kesäkuuta saattueen U-3 Torbaysta Ranskaan, jolloin se joutui ilmahyökkäykseen. Normandian maihinnousun aikana alus kuului 108. saattajaryhmään FNFL Aventuren, FNFL Escarmouchen ja FNFL Renonculen kanssa. L’Aconit ampui viimeisen kerran 11. huhtikuuta 1945. Se siirrettiin 18. huhtikuuta telakalle, josta se palasi toukokuussa saattueiden suojaksi Euroopan merisotatoimien päättymiseen 5. kesäkuuta saakka.
Ennen palauttamistaan Britannialle 30. huhtikuuta 1947 L’Aconit palveli merisotakouluna. Alus myytiin heinäkuussa nimettynä Terje XI:ksi. Myöhemmin se nimettiin vielä kerran uudelleen Southern Terrieriksi.
Elbrus Tedejev
Vuonna 2000 Tedejev jätti EM-kisat väliin ja keskittyi Sydneyn olympialaisiin, missä hänen taipaleensa katkesi kuitenkin murskatappioon lopulta olympiavoittoon yltänyttä Venäjän Murad Umahanovia vastaan. Huono menestys jatkui seuraavana keväänä EM-kisoissa kun Tedejev hävisi jälleen heti toisessa ottelussaan. Samana syksynä hän kuitenkin ylsi MM-pronssille seuraavana vuonna voitti uransa kolmannen maailmanmestaruuden uudessa 66 kilogramman painoluokassa Teheranin MM-kisoissa. EM-kilpailuista hän saavutti hopeaa sekä vuosina 2003 että 2004.
2004 Ateenan olympialaisissa Tedejevin ura sai kirkkaimman kruunun kun hän 30 vuoden iässä lopulta ylsi olympiakultaan saavutettuaan ratkaisevissa otteluissa voitot Kazakstanin Leonid Spiridonovista ja USA:n Jamill Kellystä. Ateenan kisat jäivät hänen viimeisiksi arvokilpailuikseen.
Ilona Bruzsenyák
Ilona Bruzsenyák (s. 14. syyskuuta 1950) on entinen unkarilainen yleisurheilija. Hänen päälajinsa olivat pituushyppy ja viisiottelu.
Bruzsenyák saavutti Rooman EM-kilpailuissa 1974 pituushypyssä kultaa tuloksella 665 cm. Tšekkoslovakian Eva Šuranová jäi viisi senttimetriä heikommalla tuloksella toiseksi. Samojen kisojen viisiottelussa Bruzsenyák sijoittui kuudenneksi 4 399 pisteellä.
Münchenin 1972 olympialaisissa Bruzsenyák sijoittui viisiottelussa kahdeksanneksi 4 419 pisteellä sekä pituushypyssä kymmenenneksi tuloksella 639 cm. Montréalin 1976 olympialaisissa hän sijoittui viisiottelussa 16:nneksi 4 193 pisteellä ja karsiutui pituushypyssä tuloksella 602 cm.
Toika
Toika Oy on suomalainen kangaspuiden ja kudontavälineiden valmistaja. Toika on vuonna 1898 perustettu perheyritys.
Yleistä
Yritys sijaitsee Suomessa Akaan kaupungissa. Yhdessä sisaryrityksensä kanssa yritys työllistää 15 henkilöä. Merkittävä osa yrityksen myynnistä tulee ulkomaanviennistä. Koivupuiset tuotteet valmistetaan alusta alkaen itse sahatusta suomalaisesta tyvitukista. Myös koivukalusteita tehdään sopimusvalmistuksena. Kudontavälineiden valmistuksen lisäksi Toika tuo maahan neulonta- ja virkkauslankoja.
Historia
Toika on ollut saman suvun omistuksessa koko historiansa ajan. Yrityksen perusti Gustaf Pihlgren vuonna 1898 Kauhavalle. Ensimmäiset tuotteet olivat koneellisesti valmistetut kudontakaiteet.
Vuonna 1920 yritys muutti Toijalaan lähemmäksi asiakkaitaan. Tuotevalikoima lisääntyi kattamaan tärkeimmät kudontavälineet. Toisen maailmansodan jälkeen aloitettiin myös kangaspuiden valmistus. 1960-luvulla aloitettiin vienti ulkomaille, muun muassa Yhdysvaltoihin. 1970-luvulla kangaspuutuotanto laajeni ja mallisto kehittyi. 1970-luvulla järjestettiin ulkomaisille kutojille suunnattuja kudontakursseja. Loimien lomassa -ohjelehti alkoi ilmestyä vuonna 1977. 1980-luvulla kehitettiin tietokoneohjatut kangaspuut ja paineilmatoimiset kangaspuut. Seuraavalla vuosikymmenellä syntyivät uusiin tarpeisiin salonkikangaspuut ja valikoimaan lisättiin käsityölangat. Toika toimii nykyään myös lankojen maahantuojana.
Kun Suomi putos puusta
Kun Suomi putos puusta on Ismo Alangon debyyttialbumi sooloartistina. Se julkaistiin vuonna 1990. Albumin musiikki perustuu Alangon Helsingin juhlaviikoille tekemään tilausteokseen.
Helsingin Sanomien Markku Fagerlund antoi albumille täydet viisi tähteä ja kuvasi sitä Alangon aiemman tuotannon tapaan tehokkaan tiiviiksi ja kompromisseja vältteleväksi: ”Kaikessa ehdottomuudessaan levy vie mukanaan ja vakuuttaa Alangon monipuolisesta lahjakkuudesta musiikin tekijänä.”
Antidragonéra
Antidragonéra eli Mikrí Dragonéra  on pieni Kreikan saari, joka kuuluu Jooniansaarten saariryhmään ja sijaitsee Kytheran saaren kaakkoisrannikon edustalla. Saari on asumaton.
Maantiede
Välimereen kuuluvassa Egeanmeressä ja Jooniansaarten saariryhmässä sijaitseva Antidragonéran saari yhdessä lähisaartensa kanssa muodostaa Kytheran kunnan, joka kuuluu Saarten alueyksikköön ja Attikan alueeseen. Pinta-alaa Antidragonéralla on 0,15 neliökilometriä ja saaren korkein kohta on 40 metriä merenpinnan yläpuolella.
Antidragonéra yhdessä Kytheran saaren pohjois- ja itärannikolla olevien alueiden sekä lähistöllä sijaitsevien pienten Dragonéran, Prasonísin, Fidonísin, Kapéllon, Koufón ja Avgón asumattomien kalliosaarten kanssa muodostaa Natura 2000 -verkostoon kuuluvan suojelualueen, jolla on kokoa 53,9 neliökilometriä. Natura 2000 -alue on tärkeä rannikon jyrkänteiden lajeille, pesiville merilinnuille sekä muuttolinnuille. Alueen uhkana ovat saarille tuodut rotat sekä ohikulkevien laivojen mahdolliset öljypäästöt. Esimerkiksi vuonna 2000 Prasonísin saarelle haaksirikkoutui alus, josta mereen päässyt raskas polttoöljy aiheutti laajan alueen saastumisen. Myös metsästys, hallitsematon laidunnus ja tuli ovat suojelualueen uhkia.
Antidragonéralla, kuten muillakin pienillä saarilla, on selkeät kasvillisuusvyöhykkeet. Rantavyöhykkeellä kasvaa suolakkokasveja, kuten Caryophyllales-lahkoon kuuluva Frankenia hirsuta ja maitteiden sukuun kuuluva Lotus cytisoides. Seuraavalla vyöhykkeellä sisämaahan päin kasvaa suolakkokasvien lisäksi phryganan lajeja. Tämä vyöhyke ei ole enää suolaisen meriveden huuhtomaa aluetta. Sisimmällä vyöhykkeellä kasvaa enimmäkseen phryganan kasvilajeja, kuten tyräkkien sukuun kuuluva Euphorbia dendroides, huulikukkaiskasvien heimoon kuuluva Teucrium polium sekä sykerötimjami. Kaikkiaan saarelta on löydetty 88 eri taksonia.
Arkeologiset kaivaukset
Antidragonéralla on maanjäristysten jumalalle Poseidonille omistettu pyhäkkö. Arkeologi Áris Tsaravópoulos johti 1990-luvun lopulla kaivauksia, joissa löytyi satoja hellenistiselle kaudelle ajoitettuja kolikkoja. Kolikot ovat peräisin 54 eri kaupungista ja kuningaskunnasta Välimeren ja Mustanmeren alueelta. Lisäksi kaivauksissa löydettiin amfora ja joitain maljakoita.
Arkeologi Dimítrios Kourkouméliksen johdolla puolestaan tehtiin vuosina 1993-2004 merenalaisia arkeologisia kaivauksia saaren ympäristössä. Antidragonéran pohjoisrannikon tuntumasta löydetystä, mahdollisesti 300-luvulla eaa. uponneesta hylystä löydettiin yhdeksän kappaletta kiilanmuotoisia kiviankkureita. Samanlaisia ankkureita on löydetty myös muun muassa 300-luvulta eaa. peräisin olevasta hylystä Italian Tarantonlahdesta sekä Zean satamasta Kreikan Pireuksesta. Hylyn kaivaukset alkoivat vuonna 1994 ja päättyivät vuonna 2000. Ankkureiden lisäksi hylystä löytyi keramiikkaa, kuten lautasia, amforan sirpaleita, öljylamppuja, suolasirottimia sekä pithos. Myös pronssinen kattilan osa ja survimia paljastui hylystä. Kaikkien näiden tavaroiden on arveltu kuuluneen uponneen aluksen miehistölle. Aluksen lastina on arveltu olleen tuoretuotteita. Nykyisin löydetyistä ankkureista neljä on esillä Kytheran arkeologisessa museossa.
Drag Me to Hell
Drag Me to Hell on vuonna 2009 ensi-iltansa saanut yhdysvaltalainen kauhuelokuva, jonka on ohjannut Sam Raimi. Hän on tehnyt käsikirjoituksen yhdessä veljensä Ivan Raimin kanssa.
Juoni
Pankkivirkailija Christine (Alison Lohman) ei myönnä asiakkaalle lainaa, minkä takia vanha nainen menettää kotinsa. Kostoksi mustalaisnainen langettaa Christinen ylle kirouksen.
Vastaanotto
Manu Haapalainen arvioi Annassa, että Drag Me to Hell voisi olla virkistävä vanhanaikainen kauhumoraliteetti, jos se olisi tehty tosissaan. Nyt filmissä on kuitenkin liikaa nuorisohuumoria.
Sting
Varhainen elämä
Gordon Sumner syntyi ja kasvoi Newcastlen liepeillä Wallsendissä. Hänen äitinsä oli klassisesti koulutettu pianisti, joka opetti poikansakin soittamaan pianoa. Sumner valmistui opettajaksi ja opetti kahden vuoden ajan St Paul’s First Schoolissa Cramlingtonissa. Hän oli kuitenkin enemmän kiinnostunut jazzista ja kitaransoitosta ja lähti Lontooseen soittamaan ammatikseen. Hän sai lempinimensä Sting (’pisto/pistin’) mustakeltaraidallisesta puserosta, jota hän piti esiintyessään.
The Police
Yhtye julkaisi lyhyessä ajassa viisi albumia, joista viimeinen, Synchronicity (1983) ja sen menestyssingle ”Every Breath You Take” nousivat yhtyeen tunnetuimmiksi. Maailmankiertueen jälkeen yhtye hajosi ja Sting lähti soolouralle. Yhtye palasi yhteen tekemään maailmankiertueen 2007–2008.
Sooloura
Vuonna 1985 eturivin jazzmuusikkojen kanssa tehty The Dream of the Blue Turtles oli Stingin ensimmäinen sooloalbumi, ja siitä julkaistiin single ”If You Love Somebody Set Them Free”. Albumi myi platinaa.
Soul Cages (1991) käsitteli Stingin vanhempien kuolemaa. Albumi voitti Grammyn, kuten myös sitä seurannut Ten Summoner’s Tales (1993). Mercury Falling (1996) käsitteli vanhenemista ja kuolevaisuutta.
Stingin ura oli huipussaan vuonna 1994. Yhdessä Bryan Adamsin ja Rod Stewartin kanssa levytetty ”All for Love” filmistä Kolme muskettisoturia (The Three Musketeers) oli Yhdysvaltain listan kärjessä viisi viikkoa ja myi platinalevyn verran. Tämä on ainoa Police-aikojen jälkeen tehty levy, jonka Sting on saanut Yhdysvaltojen listan kärkeen.
Brand New Day (1999) myi triplaplatinaa ja toi Stingille Grammyn singlestä. Vuonna 2002 Sting sai Golden Globe -palkinnon kappaleestaan ”Until...” elokuvassa Kate & Leopold. Samana vuonna hänelle myönnettiin BRIT Award hänen kontribuutiostaan musiikissa, ja hänet otettiin Songwriters Hall of Fameen.
Vuonna 2003 Sting julkaisi albumin Sacred Love, jossa lauloi myös Mary J. Blige; albumi toi Stingille jälleen uuden Grammyn. Samana vuonna Sting julkaisi omaelämäkertansa.
Sting on tehnyt yhteistyötä monien eri musiikkilajien artistien, kuten Mary J. Bligen, Sugababesin, P. Diddynn, Craig Davidin, The Black Eyed Peasin ja Cheb Mamin kanssa. Vuonna 2005 Sting vieraili venäläisduo t.A.T.u.:n kappaleella ”Friend or Foe” basistina. Sting on tehnyt yhteistyötä myös bosnialaisen luutunsoittaja Edin Karamazovin kanssa sekä soittanut useita kirkkokonsertteja kyseisen produktion pohjalta. Musiikki on pohjautunut John Dowlandin keskiaikaisiin teksteihin. Hankkeesta on tehty albumi Songs from the Labyrinth.
Suomessa Sting on esiintynyt useita kertoja. Hän on konsertoinut Helsingin jäähallissa vuonna 1988, 1991,1993, Turussa Turkuhallissa 1996 ja 2000, Ruisrockissa 1997, Helsingin Finnair Stadiumilla 2001, Helsingin Hartwall Areenalla 2000 ja 2004 sekä Pori Jazzissa 2006. Vuonna 2010 Sting esiintyi Hartwall Areenalla kolmannen kerran, tällä kertaa sinfoniaorkesteri The Royal Philharmonic Concert Orchestran kanssa Symphonicity-kiertueella. Hän esiintyi Helsingin Kaisaniemessä järjestetyssä Helsinki Classic Festival-festivaalilla vuonna 2012. Esiintyminen oli ”Back to Bass” -Euroopan kiertueen avajaiskonsertti. Hartwall Areenalla 28. syyskuuta 2017 pidetyn konsertin jälkeen hän kävi seuraavana päivänä 30. syyskuuta katsomassa Turun Kaupunginteatterissa kirjoittamansa Viimeinen laiva -musikaalin ja nousi sielläkin lavalle esittämään yhdessä näyttelijöiden kanssa musikaalin tunnusmelodian "The Last Ship Sails". Viimeisin konsertti Suomessa tapahtui 13.6.2019 Helsingin Kaisaniemessä, joka oli Suomen esiintymisistä järjestyksessä 14.
Sting esiintyi Tampereen Kannen areenalla 7. maaliskuuta 2022.
2022 Universal Music Group ilmoitti ostaneensa oikeudet koko Stingin tuotantoon.
Näyttelijänura
Sting on esiintynyt muun muassa elokuvissa Quadrophenia – 60-luvun kapinalliset (1979), The Grotesque, Paholaisen kosketus (1982), David Lynchin elokuvassa Dyyni ja elokuvassa Puuta, heinää ja muutama vesiperä (1998). Hän on myös vieraillut ääninäyttelijänä sarjoissa Simpsonit, Family Guy ja Kapteeni Planeetta sekä omana itsenään sarjassa Ally McBeal.
Yhteiskunnallinen toiminta
1980-luvun loppupuolelta alkaen Sting on näyttävästi tukenut ihmisoikeus- ja ympäristöliikettä, muun muassa Amnesty Internationalia. Hän on perustanut sademetsien suojelusäätiön vaimonsa Trudie Stylerin ja Kayapó-intiaanien kanssa.
Eero Harkke
Eero Rudolf Harkke, vuoteen 1934 Holmberg (6. helmikuuta 1907 Turku – 23. joulukuuta 1978 Turku) oli toinen Tunturi-yrityksen perustajista ja sen pitkäaikainen johtaja, joka sai teollisuusneuvoksen arvonimen.
Harkken vanhemmat olivat kauppias August Wilhelm Holmberg ja kauppias Hilda Sofia Johansson ja puoliso vuodesta 1936 Toini Tellervo Dahlberg (s. 1910). Harkken veljekset Eero ja Aarne perustivat Pyöräkellari Oy -nimisen yrityksen 1922 potkukelkkojen valmistamiseksi ja polkupyörien korjaamiseksi ja rakentamiseksi maahan tuoduista osista. Alkujaan High Land -niminen ulkomailta ostettu tuotemerkki suomennettiin Tunturi -merkiksi 1926. Polkupyörien ohella yritys valmisti alkuvuosina muun muassa ruumisvaunuja sekä tavarankuljetus- ja kilpa-ajorattaita ja sota-aikana myös invalidipyöriä, maitorattaita, luistinten teriä ja piikkilankapihtejä. 1950-luvulta alkaen polkupyörien valmistus ja myynti erotetettiin eri yhtiöihin ja myyntiä kehitettiin voimakkaasti niin, että Suomessa oli 1992 yli 350 Tunturi-kauppiasta. Samalla vuosikymmenellä ryhdyttiin valmistamaan mopedeja ja vuonna 1969 kuntopyöriä, joista tuli maailman eniten myyty malli yrityksen satsattua vientiin ja perustettua useita tytäryhtiöitä ulkomaille. Harkken kuoltua 1978 hänen poikansa Esko-Matti Harkke jatkoi isänsä työtä yrityksen toimitusjohtajana. teollisuusneuvoksen arvonimen harkke sai vuonna 1976.
Nykyisin Tunturi-Hellberg Oy Ltd. eli entinen Tunturipyörä Oy on sekä polkupyörien että kuntolaitteiden valmistaja, vuodesta 2003 osa alankomaalaista Accell Group -konsernia.
Tuula Tillaeus
Tuula Tillaéus-Ylömäki (15. marraskuuta 1945 – 10. kesäkuuta 2008) oli suomalainen laulaja ja teatterilainen, joka esitti vuosia päärooleja Valkeakosken kaupunginteatterissa, Hämeenlinnan kaupunginteatterissa, Tampereen työväen teatterissa ja Tampereen oopperassa. Tuula Tillaéus opiskeli Valkeakosken musiikkiopistossa. Opinnot veivät Bayreuthiin asti Pekka Salomaan oopperakursseille. Hänen opettajiaan olivat myös Tamara Lund, Alexandru Ioniță ja Juri Statnik.
Gallowayponi
Gallowayponi on sukupuuttoon kuollut Skotlannista kotoisin ollut ponirotu. Sitä arvostettiin nopeana ja varmajalkaisena matkaponina.
Ominaisuudet
Gallowayponi oli noin 142 cm korkea, harvoin sitä suurempi. Se oli rakenteeltaan tukeva ja tiivis. Sillä oli suhteellisen pieni pää ja erityisen siistit jalkaluut. Väritys oli yleisimmin ruunikko tai mustanruunikko.
Gallowayponi oli hyvin nopea ja varmajalkainen matkaponi ja erityisen arvokas kallioisilla ja vuoristoisilla alueilla kuljettaessa. Rodun huomattavasta nopeutta ja kestävyyttä osoittavat useat kertomukset muun muassa pitkänmatkan ratsastukseen liittyneistä vedonlyönneistä.
Historia
1830-luvulla gallowayponi oli jo miltei sukupuutossa.
Seppo Suhonen
Seppo Tapio Suhonen (16. toukokuuta 1938 Iisalmi – 13. syyskuuta 2010 ) oli suomalainen kielitieteilijä ja professori. Hän oli Helsingin yliopiston itämerensuomalaisten kielten professori 1978–2001. Hänen tutkimuskohteitaan olivat itämerensuomalaisten kielten lainasuhteet ja sanasto. Hän oli Virittäjän päätoimittaja 1988–1991.
Num3rot (6. tuotantokausi)
Yhdysvaltalaisen televisiosarjan Num3rot kuudennen ja samalla viimeisen tuotantokauden esittäminen alkoi Yhdysvalloissa 25. syyskuuta 2009 ja päättyi 12. maaliskuuta 2010. Suomessa sarjan esittäminen alkoi 31. heinäkuuta 2012. Tuotantokauteen kuului aiemmista poiketen vain 16 jaksoa.
Kauden aikana Charlie ja Amita menevät naimisiin, Larry muuttaa joksikin aikaa asumaan aavikolle ja Don pohtii uudelleen seurustelusuhdettaan Robinin kanssa.
Jaksoluettelo
FBI jahtaa tarkka-ampujaa, joka yrittää murhata FBI:n suojeluksessa olevaa henkilöä.
Donia aikoinaan opastanut poliisi menettää kaksi miestään pankkiryöstöä seuranneessa tulitaistelussa. Ryöstäjät jäävät kiinni, mutta väittävät jonkun muun ampuneen poliisit. Larry Fleinhardt kieltäytyy kutsusta osallistua Higgsin hiukkasen (jota ei vielä jakson kuvaamisen aikaan oltu löydetty) etsimiseen ja lopettaa opettamisen yliopistolla.
Don yrittää yhdessä tiiminsä kanssa selvittää suurta venäläisen rulettiturnauksen pyörittäjää. Samaan aikaan Don ja Charlie alkavat huolestua Alanin taloudesta.
FBI tutkii murhasarjaa, jotka on kopioitu suoraan pian ilmestyvästä elokuvasta. Samaan aikaan Larry lähtee Los Angelesista ja Alan alkaa etsimään itselleen työpaikkaa.
Donin tiimi saa tutkittavakseen geneetikon tyttären katoamisen, jonka epäillään olevan kidnappaus. Charlie ja Amita miettivät lasten hankkimista.
Entiseen armeijan tukikohtaan ilmestyy naisen ruumis ja FBI saa tehtäväkseen selvittää ruumiin alkuperän.
FBI yrittää jäljittää internetissä toimivaa vaikutusvaltaista rikollista peiteoperaation avulla, mutta taitava hakkeri kaataa FBI:n suunnitelmat. Hakkerin toimet kuitenkin kiinnostavat muitakin kuin poliisia ja pian hakkeri ajautuu hengenvaaraan.
Ian Edgerton joutuu yllättäen murhaepäilyksi, kun hänen kuulustelemansa tiedonantaja löydetään kuolleena. Pidätystä välttääkseen Edgerton piiloutuu vankilaan ja ottaa poliisin panttivangiksi.
Ryhmä rikollisia ottaa suuren jalokiviryöstön yhteydessä joukon ihmisiä panttivangeikseen, minkä seurauksena Don kutsuu apuunsa samankaltaisista ryöstöistä tuomitun John Buckleyn.
FBI estää suuren rahankuljetusryöstön, jonka yhteydessä he löytävät D.B. Cooperille annettuja lunnasrahoja. Don turvautuu D.B. Cooperin tapausta tutkineen Roger Bloomin apuun.
Donin tiimi tutkii ryöstösarjaa, jossa ryöstäjiä ovat kiinnostaneet vain valmiiksi raaputetut arvat.
Don saa tutkittavakseen tapauksen, jossa matkalla kadonneessa asekuljetuksessa olleilla aseilla aletaan tekemään satunnaisia murhia Los Angelesissa. Samalla Charlie ja Amita yrittävät päästä yhteisymmärrykseen hääpäivästään ja Don pohtii uudelleen suhdettaan Robin Brooksin kanssa.
FBI etsii sarjamurhaajaa, joka tappaa prostitoituja naisia käyttäviä miehiä. Colby Granger ja Nikki Betancourt ajavat pahan kolarin.
Kesken palkintogaalan gaalan vierailta varastetaan miljoonien arvoisia koruja. Samaan aikaan Don alkaa tutkimaan uudelleen erästä vanhaa tapausta ja Larry palaa takaisin Los Angelesiin.
Donin tiimi tutkii tapausta, jossa kaksi saman miehen lapsena hyväksikäyttämää ystävää murhataan lyhyen ajan sisällä.
Donin virka-ase varastetaan ja sitä käytetään omankädenoikeuden toteuttamisessa. Charlie ja Amita menevät naimisiin.
(Lähde: )
David Clarkson
David Clarkson (s. 31. maaliskuuta 1984 Toronto, Ontario, Kanada) on kanadalainen jääkiekkoilija, pelipaikaltaan laitahyökkääjä. Heinäkuussa 2019 Clarkson kaupattiin takaisin Toronto Maple Leafsiin, jota hän oli edustanut aikaisemmin vuosina 2013-2015.
Rafa Jordà
Rafael ”Rafa” Jordà Ruiz de Assin (s. 1. tammikuuta 1984 Santa Perpètua de Mogoda, Barcelonan maakunta, Espanja) on espanjalainen jalkapalloilija, joka pelaa hyökkääjänä Guizhou Renhessä.
Ura
Jordà pelasi juniorivuosinaan Dammissa, Valenciassa ja Numanciassa, joista jälkimmäisessä hän nousi edustusjoukkueeseen asti. Ensiesiintymisensä Espanjan korkeimmalla sarjatasolla Primera Divisiónissa hän teki 6. helmikuuta 2005 ottelussa Getafea vastaan. Debyytti ja sitä seuranneet kaksi ottelua jäivät kuitenkin Jordàn ainoiksi korkeimmalla sarjatasolla yli viiteen vuoteen, sillä Numancia putosi sarjasta kauden päätteeksi.
Numanciasta Jordà siirtyi kauden 2007–2008 jälkeen Alicanteen ja edelleen toiseen alicantelaisseuraan Hérculesiin, jossa sai peliaikaa vain Espanjan cupissa. Tammikuussa 2010 hän siirtyi Levanteen, jonka kanssa hän nousi kaudeksi 2010–2011 pääsarjaan.
David Clarkson
Clarkson on noussut Devils-fanien suosikiksi tappeluhalukkuutensa ja aggressiivisen karvauspelinsä ansiosta. Clarksonin nuorempi veli Doug edustaa Kitchener Rangersia Ontario Hockey Leaguessa.
Rafa Jordà
Ura
Jordà on pelannut myös alueellisessa Katalonian maajoukkueessa.
David Clarkson
Kesällä 2013 Clarkson solmi seitsemänvuotisen sopimuksen Toronto Maple Leafsin kanssa.
Vuonna 2017 Vegas Golden Knights varasi Clarksonin laajennusvaraustilaisuudessa. Clarkson edusti Golden Knightsia kahden kauden ajan, kunnes hänet kaupattiin takaisin Torontoon vuonna 2019.
Simin Daneshvar
pienoiskuva|Simin Daneshvar Simin Daneshvar, (s. 28. huhtikuuta 1921 Šīrāz – 8. maaliskuuta 2012 Teheran, Iran) oli iranilainen prosaisti ja kääntäjä. Daneshvar oli uranuurtaja iranilaisten naiskirjailijoiden joukossa. Hänen teoksensa Suvashun vuodelta 1969 on ensimmäinen naisen persiaksi kirjoittama nykyaikainen romaani. Tätä menestysromaania pidetään Iranin kirjallisuuden merkittävimpänä proosateoksena.
Ensimmäisen novellikokoelmansa Daneshvar julkaisi vuonna 1948. Seuraavana vuonna hän väitteli Teheranin yliopistossa tohtoriksi persiankielisestä kirjallisuudesta. Islamilaisen kulttuurivallankumouksen aikana vuonna 1979 hänet erotettiin yliopistosta.
Daneshvar avioitui vuonna 1951 tunnetun iranilaisen prosaistin Jalal Al-e Ahmadin kanssa.
Bolívar
Bolívar tarkoittaa seuraavia:
Kuulustelu
Kuulustelu voi tarkoittaa seuraavia:
Asklepiades Kyynikko
Asklepiades (300-luku) oli antiikin kreikkalainen kyyniseen koulukuntaan kuulunut filosofi. Keisari Julianus Apostata mainitsee hänen vierailleen luonaan Antiokiassa vuonna 362.
Ammianus Marcellinus kuvaa, kuinka Asklepiades tuhosi vahingossa Apollonin temppelin Dafnessa Antiokiassa, kun hänen sytyttämistään kynttilöistä levisi hänen lähdettyään pois tuli temppelin vanhoihin ja kuiviin puurakenteisiin, mikä poltti koko temppelin.
Marcellinuksen mukaan Asklepiades kantoi aina mukanaan Dea Caelestis ("Taivaallinen jumalatar") -figuriinia. Dea Caelestis oli roomalainen nimi Tanitille, joka oli Karthagon suojelijajumalatar. Asklepiades oli ilmeisesti elossa vielä vuonna 390, kun Quintus Aurelius Symmachus suositteli erästä tämän naispuolista sukulaista eräälle Magnillukselle.
Tertullianus mainitsee toisen Asklepiades-nimisen kyynikon, jonka on täytynyt elää ainakin kaksisataa vuosisataa aiemmin. Tertullianus kertoo tämän ratsastaneen lehmällä ja juoneen välillä maitoa suoraan sen utareesta.
Campbellin piirikunta (Wyoming)
Campbellin piirikunta on piirikunta Yhdysvaltain Wyomingin osavaltiossa. Piirikunta perustettiin vuonna 1911. Campbellin asukasluku oli vuoden 2020 väestönlaskennan mukaan 47 026, ja piirikunnan pinta-ala on 12 437 neliökilometriä. Campbellin hallintokeskus on Gillette.
Väestö
Vuoden 2000 väestönlaskennassa Campbellin piirikunnassa asui 33 698 ihmistä. Heistä 96,06% luokiteltiin valkoihoisiksi, 0,93% alkuperäisasukastaustaisiksi ja loput muunrotuisiksi tai sekoittuneiksi. Populaatiosta 3,53 prosentilla oli hispaano- tai latinotausta.
Sukujuuriltaan Campbellin väestö on suurimmalta osin saksalaista- (30,3%), englantilaista- (11,4%), irlantilaista- (11,0%), alkuperäiskansojen- (8,5%) tai norjalaista (6,2%) syntyperää. Väestöstä 7,6 prosenttia eli köyhyysrajan alapuolella.
Yves Racine
Yves Racine (s. 7. helmikuuta 1969 Matane, Québec, Kanada) on kanadalainen entinen jääkiekkoilija, pelipaikaltaan puolustaja. Hän pelasi urallaan 508 NHL-ottelua Detroit Red Wingsin, Philadelphia Flyersin, Montreal Canadiensin, San Jose Sharksin, Calgary Flamesin ja Tampa Bay Lightningin riveissä. Racine teki urallaan puolustajaksi huomattavan paljon pisteitä, esimerkkinä NHL-kausi 1990–1991, jolloin hänen tehonsa Detroitin riveissä olivat 62 ottelussa 7+40=47.
Racine vieraili SM-liigan Jokereissa kaudella 1998–1999. Hän lopetti uransa Saksan DEL-liigan Adler Mannheimissa kauden 2005–2006 jälkeen.
Maajoukkuetasolla Racine edusti Kanadan maajoukkuetta MM-kilpailuissa 1991 ja 1994, jolloin hän oli mukana voittamassa maailmanmestaruutta.
Charles W. Nash
Lapsuus ja nuoruus
Nash syntyi maanviljelijäperheeseen tammikuun 28. päivänä vuonna 1864, DeKalbin piirikunnassa Illinois:ssa. Nashin ollessa kuusivuotias hänen vanhempansa erosivat ja oikeusistuin tulisi määrittämään hänen tulevaisuutensa. Oikeuden holhouspäätöksellä hänet lähetettiin asumaan ja työskentelemään Robert Lapworth -nimisen maanviljelijän tilalle, Michiganin Flushingiin. Nashin oli määrä työskennellä Lapworthin maatilalla 21 ikävuoteensa asti, palkkana oli majoitus, ruoka ja nimellinen taskuraha. Kuudessa vuodessa Nash sai orjatyöstä tarpeekseen ja 12-vuotiaana hän lähti Lapworthin maatilalta, uuden alun toivossa.
Charles Nash oli ahkera ja yritteliäs nuori mies. Hän työskenteli eri maatiloilla ja kykeni elämiseen menevien kulujen lisäksi laittamaan rahaa myös säästöön. Säästöillään Nash hankki lammaskatraan, jota hän edelleen kykeni kasvattamaan, tämä antoi hieman taloudellista vakautta. Vuonna 1884 Nash avioitui Jessie Halleckin kanssa ja nuoripari muutti Michiganin Flintiin vuonna 1890, jotta he olisivat lähempänä lääkäripalveluja, koska Jessie sairasteli paljon. Flintissä Nashin elämä tulisi kietoutumaan William C. Durantin ja orastavan autoteollisuuden kiemuroihin.
Durant-Dort Carriage Co.
Flintiin muutettuaan Charles Nash etsi pikaisesti varman työpaikan. Hän aloitti kauppa-apulaisena W.C. Piercen sekatavara- ja rautakaupassa sekä teki sunnuntaisin apulaisen töitä vaunutehtailija J. Dallas Dortin maatilalla. Billy Durant kiinnitti huomionsa tähän ahkeraan nuoreen mieheen ja pyysi Nashia töihin hänen ja Dortin omistamaan Flint Road Cart Companyyn, yhtiöön josta oli pian tuleva Amerikan suurin vaunujen valmistaja Durant-Dort Carriage Company. Nash aloitti tehtaan istuimia valmistavalla osastolla vuonna 1891, täyttämällä istuimiin pehmustemateriaalia mutta jo puolessa vuodessa hän oli kohonnut työnjohtajaksi. Vuonna 1898 hän oli jo tehtaanjohtaja ja vuonna 1900 hänet nimitettiin Durant-Dortin johtokuntaan ja siinä toimessa hän oli vuoteen 1913 asti. Hän suunnitteli vaunujen valmistukseen jatkuvan tuotannon linjan, paljon ennen kuin liukuhihnatuotannon kehittäjänä pidetty Ford otti sellaisen käyttöön. Nashin osaaminen ja menestys vaunuteollisuudessa tulisi nostamaan hänet General Motorsin johtoon.
General Motors
Vuonna 1910 eli kaksi vuotta sen jälkeen kun William Durant perusti General Motorsin ja samana vuonna kuin pankkiirit olivat syrjäyttäneet Nashin sen johdosta, Nashille tarjottiin paikkaa Buick Motor Companyn johtajana. Ajatus oli tiettävästi lähtöisin Durantilta. Nash vakuutti rahoittajat ammattimaisella ja hillityllä tyylillään, joka oli täysi vastakohta Durantin eläväiselle esiintymistavalle. GM:n tuleva johtaja Alfred P. Sloan on kertonut muistelmissaan, että "Nash oli rauhallinen ja harkitseva siinä kun Durant oli reippaan huoleton, suorastaan holtiton, kuten joku voisi sanoa". Buickin johdossa Nash ja hänen valitsemansa johtaja Walter P. Chrysler nostivat Billy Durantin ensimmäisen oikean autotehtaan jaloilleen ja kasvattivat vuosina 1911–1914 sen voitot puolesta miljoonasta dollarista 14 miljoonaan dollariin.
Nash toimi General Motorsin johtajistossa tasoittavana voimana, ja hän sai rahoittajien luottamuksen. Osoituksena siitä hänet valittiin vuonna 1912 GM:n pääjohtajaksi. Valinnan takana oli ajatus, että hänen osaamisellaan yhtiön talous pääsisi tasapainoon, sillä se oli häiriintynyt pahoin Durantin hankittua GM:n omistukseen lukuisia yhtiöitä lyhyen ajan sisällä. Rahoittajat olivat oikeassa, runsaassa kolmessa vuodessa Nash sai General Motorsin voitolliseksi. Vuosina 1914–1916 GM:n vuotuinen voitto kaksinkertaistui vuosittain ja tuotanto kolminkertaistui.
Loppuvuosi 1915 ja alkuvuosi 1916 olivat General Motorsissa myrskyisää aikaa, kun Durant tavoitteli johtoasemaa yhtiössä takaisin. Nash totesi olevansa keskellä Durantin ja pankkiirien välistä valtakamppailua. Niin paljon kuin Nash Durantia ihailikin ja tunsi olevansa tälle kiitollisuudenvelassa urastaan, hän tiesi ettei voisi toimia GM:n johdossa, jos Durant olisi mukana kuvioissa. Kun Durant toukokuussa 1916 ilmoitti hallitsevansa GM:n äänivaltaisten osakkeiden enemmistöä, Nash teki päätöksen lähteä yhtiöstä, ja hän irtisanoutui kesäkuun 1. päivänä Durantin tekemästä tarjouksesta huolimatta. Irtisanoutumisestaan Nash on kertonut haastattelussa: "Kun Durant sai yhtiössä takaisin määräysvallan, tiesin että hänen toimintatapansa poikkesi omastani niin merkittävästi, että päätin irtisanoutua ja perustaa oman yhtiön. En voi kertoa tarkalleen summaa, jota Durant tarjosi, jos jäisin yhtiöön, mutta voin paljastaa, että se on enemmän kuin voitte ikinä kuvitella. Olin kuitenkin jo vuosia haaveillut oman auton valmistamisesta, ja nyt siihen tuli oiva tilaisuus."
Nash Motors
Ankeasta lapsuudestaan johtuen Nash halusi tarjota lapsille ja nuorille parempia olosuhteita kuin hänellä itsellään oli ollut. Charles ja hänen vaimonsa Jessie lahjoittivat suuria summia erilaisiin lapsia ja nuoria tukeviin hyväntekeväisyyskohteisiin sekä perustivat kouluja ja leirikeskuksia nuorille. Wisconsinin Kenoshassa on nykyisinkin toiminnassa koulu, joka kantaa ylpeänä nimeä "Nash Elementary School" ja koulun tunnuksena on Nash-autojen logo. Charles Nash vetäytyi eläkkeelle nimeään kantavasta yhtiöstä vuonna 1936 ja hänen tilalleen nimettiin George W. Mason. Nash vietti eläkepäiviä Kalifornian Beverly Hilssissä ja menehtyi 84-vuotiaana vuonna 1948, vuosi vaimonsa kuoleman jälkeen. Hän jätti jälkeensä ikimuistoisen ja kunniakkaan uran autojen valmistuksen parissa.
Juuso Vainio
Juuso Petteri Vainio (s. 6. syyskuuta 1994 Hämeenlinna) on suomalainen jääkiekkopuolustaja, joka pelaa SM-liigajoukkue JYPissä. Seuran urheilutoimenjohtaja Christian Dubén mukaan hän on perinteinen kahden suunnan puolustaja, joka pystyy pelaamaan pelin jokaista osa-aluetta sekä on vahva yksi yhtä vastaan -kamppailuissa. Hän on vahva puolustamaan ja kamppailee hyvin. Vainio laukoo oikealta.
Seuraura
Vainio on HPK:n kasvatti ja edustanut joukkuetta koko junioriuransa ajan. Hän voitti A-nuorten SM-pronssia vuonna 2012 sekä A-nuorten SM-kultaa keväällä 2013 ja oli joukkueen kantavia voimia molemmat kaudet. Hän on myös voittanut B-nuorten SM-hopeaa vuonna 2010.
Kaudella 2012–2013 Vainio teki SM-liigadebyyttinsä. Hän pelasi 16 minuuttia ja 58 sekuntia ensimmäisessä liigaottelussaan 6. lokakuuta 2012 kotona Kärppiä vastaan, ja hänet merkittiin kokoonpanossa HPK:n kakkospakkipariin kokeneen, SM-liigan vanhimman pelaajan Marko Tuulolan viereen.
Kaudeksi 2016–17 Vainio siirtyi kaksivuotisella sopimuksella JYPiin. Kaudella 2019–2020 hän toimi joukkueen kapteenina.
Vainio siirtyi kaudeksi 2020–2021 kaksivuotisella sopimuksella Ruotsin SHL-liigan Växjö Lakers HC:hen.
MTV Unplugged (Juanes)
Juanes MTV Unplugged on laulaja-lauluntekijä Juanesin kuudes albumi, ja ensimmäinen kokonainen live-albumi. Sen julkaisupäiväksi on suunniteltu 29. toukokuuta 2012. Albumin tuotannosta vastaa lauluntekijä Juan Luis Guerra.
Juuso Vainio
Seuraura
Kaudeksi 2023–2024 Vainio palaa JYPiin kahden vuoden sopimuksella. Sopimuksen jälkimmäinen vuosi sisältää ulkomaan option.
MTV Unplugged (Juanes)
Albumi nousi Yhdysvalloissa Billboard 200 -listan sijalle 52.
Kappaleet
Kaikki kappaleet kirjoittanut Juanes, ellei toisin mainittu.
Juuso Vainio
Maajoukkueura
Suomen A-maajoukkueessa Vainio on pelannut 20 ottelua tehopistein 1+1=2. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Kupittaan monitoimihallissa Valko-Venäjää vastaan. Vainio merkittiin Suomen kolmospuolustajapariin toisen debytantin, Casimir Jürgensin viereen. Hänen MM-leirityksensä päättyi kuitenkin loukkaantumiseen kahden viikon jälkeen. Ensimmäisen A-maajoukkuemaalinsa Vainio teki Nordic Cupissa 19. huhtikuuta 2019 Kokkolassa Norjaa vastaan. Hän putosi lopulta viimeisten joukossa vuoden 2019 MM-kisajoukkueesta.
Muuta
Vainion isä Harri Vainio on menestynyt hyvin maahockeyssa, jossa hän edusti monen vuoden ajan Hämeenlinnalaista HT-85 -seuraa sekä useamman vuoden Suomen maajoukkuetta. Suomen mestaruuksia hänellä on lajista ennätykselliset 17, ja vuoden pelaajana hänet palkittiin vuonna 1997. Hänet tunnettiin kovista laukauksista ja aggressiivisesta pelitavasta. Myös Juuso Vainio edusti HT-85:tä ja pelasi nuorempana kansainvälisiä otteluita. Hänen pikkuveljensä Joona pelaa hyökkääjänä Mestis-joukkue Forssan Palloseurassa.
UWB
Jos pulssit lähetetään pseudosatunnaisin väliajoin, pulssit eivät resonoi ympäröivien rakenteiden kanssa.
Ongelmana UWB-tekniikoissa on lähettäjän ja vastaanottajan synkronoituminen eli kuinka vastaanottaja löytää nanosekuntien tarkkuudella lähetetyt pulssit.
UWB-tekniikkaa ollaan standardoimassa (IEEE 802.15.3a). Lähetysteho on alhainen (-41,25 dBm/MHz). Kantama on maksimissaan 10-20 metriä bittinopeudella 110 Mb/s ja 2-4 metriä nopeudella 480 Mb/s.
Viktor Lutze
Obergruppenführer Viktor Lutze (28. joulukuuta 1890 Bevergern, Saksa – 2. toukokuuta 1943 Potsdam) oli natsi-Saksassa SA:n johtaja Pitkien puukkojen yössä tapahtuneen Ernst Röhmin murhan jälkeen. Lutze oli Stabschef der SA, kunnes kuoli auto-onnettomuudessa 1943.
Lutze liittyi Saksan armeijaan vuonna 1912 ja taisteli ensimmäisessa maailmansodassa. Sodan jälkeen Lutze liittyi poliisiin ja natsipuolueeseen. Hänestä tuli Hannoverin poliisipäällikkö vuonna 1933, jossa virassa hän toimi kuolemaansa asti.
Lutzen avulla Hitler sai tietoja Röhmin suunnitelmasta tehdä SA:sta oikea kansallissosialistien armeija. Hitler sai Lutzelta apua myös Pitkien puukkojen yötä varten laadittujen tappolistojen tekemisessä. Kun surmatyöt oli toteutettu, hänestä tehtiin SA-järjestön johtaja. SA:n merkitys ja Lutzen valta kuitenkin kapenivat Saksassa koko ajan.
Lutze kuoli auto-onnettomuudessa saamiinsa vammoihin 1943.
Paloheinän terveysasema
Paloheinän terveysasema on Helsingin Tuomarinkylän kaupunginosan Paloheinän osa-alueella sijaitseva kaupungin sosiaali-, terveys- ja pelastustoimialaan kuuluva terveysasema.
Vuonna 1987 valmistuneen kaksikerroksisen terveysasemarakennuksen on suunnitellut Arkkitehtitoimisto Bengt Lundsten. Terveysasema on rakennuksen toisessa kerroksessa; pohjakerroksessa toimii Paloheinän kirjasto ja siinä on myös liiketiloja.
Vyökäävät
Vyökäävät (Trametes) on laajalle levinnyt kääpien suku. Ne elävät kuolleissa pienissä lehtipuissa.
Lajeja
Suomen Lajitietokeskuksen mukaan myös kuuluvat vyökääpien sukuun.
ArchiLogs
ArchiLogs on hirsitalojen suunnittelulaajennus ArchiCAD-ohjelmaan.
Historia
ArchiLogsin kehitys alkoi Suomessa jo 1990-luvulla. Aluksi laajennus tunnettiin pitkään nimellä M.A.D. Hirret. Kansainvälistymisen takia nimi muutettiin ensin muotoon M.A.D. Logs, ja nykyään maailmanlaajuisesti käytetty nimi on ArchiLogs. ArchiLogsista on myös pelkästään ulkonäköön painottuvalle suunnittelijalle kevyempi ArchiLogs Designer -versio, jolla hirsityksityiskohtien muokkaus onnistuu hyvin, mutta hirsiseinäkuvien teko ei lainkaan.
Alusta asti laajennuksessa on ollut kaksi osaa: itse laajennus, sekä sen käyttämä hirsiobjektikirjasto. Alun perin hirsikirjaston pystyi ostamaan erikseen, mutta nyt ne on liitetty yhdeksi kokonaisuuseksi.
Joey Tribbiani
Joseph Francis ”Joey” Tribbiani on kuvitteellinen italialais-amerikkalainen hahmo televisiosarjoissa Frendit ja Joey. Hahmoa näytteli Matt LeBlanc.
Taustaa
1/16-portugalilainen Joey tulee italialaisamerikkalaisesta kahdeksanlapsisesta perheestä, jossa hän on ainut miespuolinen lapsi. Hänellä on seitsemän sisarta: Mary Therese, Mary Angela, Dina, Gina, Tina, Veronica ja Cookie. Joey on kotoisin Queensista New Yorkista. Lapsena Joey oli erittäin tapaturma-altis. Hänellä oli myös mielikuvitusystävä Maurice, joka oli avaruuscowboy.
Sarjan aikana Joey muutti neljä kertaa. Ensimmäisen kerran hän muutti ylelliseen asuntoon pois Chandlerin luota saatuaan roolin tri. Drake Ramorayna Päivien viemää -sarjassa. Hän kuitenkin muutti pian takaisin menetettyään roolinsa. Toisen kerran hän muutti Chandlerin kanssa käytävän toiselle puolelle heidän voitettuaan asunnon Monicalta ja Rachelilta. Naiset pakottivat heidät myöhemmin takaisin heidän omaan asuntoonsa.
Joey on stereotyyppinen näyttelijä: hän on liioitellusti mies, kouluttamaton ja etsii jatkuvasti töitä. Hän sai papinoikeudet internetistä, ja hän vihki sekä Monican ja Chandlerin että Phoeben ja Miken. Joeylla on pehmolelupingviini Huggsy, jonka suhteen hän on hyvin omistava, eikä pidä sen jakamisesta. Joey ei myöskään halua jakaa ruokaansa, ja hänellä on suuria vaikeuksia yksinkertaisessa matematiikassa (hän käytti laskinta laskiessaan yhteen 500 ja 500).
Urheilussa Joey pitää New York Yankeesista baseballissa, New York Knicksistä koripallossa, New York Jetsistä jalkapallossa ja New York Rangersista jääkiekossa.
Luonne
Joeya on kuvailtu hyvin yksinkertaiseksi, mutta hyväluonteiseksi naistenmieheksi joka rakastaa ruokaa. Kun häneltä kysyttiin, luopuisiko hän ennemmin seksistä vai ruuasta, hän pohti pitkään ja huusi lopulta haluavansa ”tyttöjä leivän päällä”. Jaksossa ”Sankaritekoja” hän näyttää pelastavan Rossin luodilta, mutta lopulta paljastuu, että hän yritti vain pelastaa Rossin vieressä olevan voileipänsä.
Naisiin liittyvissä asioissa Joey on yllättävän älykäs. Tästä kertovat hänen iskulauseensa "How you doin'?" (suomennettu ”Miten sulla menee?”, ”Mitä kimuli?” ja ”Miten hurisee?”) sekä se, kun Rossilla oli salainen opiskelijaihailija Joey ehdotti, että Ross vertailisi viestien käsialaa kokeisiin. Toisena esimerkkinä Joey kehitti tarinan, johon viitattiin ”Eurooppa-tarinana” tai ”taikatarinana”: ilmeisesti jokainen, joka kuulee tarinan, haluaa välittömästi harrastaa kertojan kanssa seksiä. Tämä todistettiin toimivaksi, kun Rachelin huomattiin käyttävän tarinaa onnistuneesti Rossiin. Joey on myös muissa tilanteissa satunnaisesti fiksu. Esimerkiksi kun kaikki kuusi ystävystä istuivat Central Perkissä ihmettelemässä, mikseivät heidän pomonsa pitäneet heistä, Joey sanoi: ”Maybe it's because you're all sitting around here at 11:30 on a Wednesday”, eli ”Ehkä siksi, että istuskelette täällä kello 11:30 keskiviikkona.”
Joey harrastaa naisten kanssa paljon irtosuhteita. Jaksossa 7.01 ”Kuka varasti show'n?” Chandler kysyi Joeylta: ”You've had a lot of sex, right?”. Joey vastasi siihen: ”Today? Some… not a lot.” Hän makaa monien ohjelmiensa harjoittelijoiden ja toisten näyttelijöiden kanssa. Joey on ilmeisesti ollut seksuaalisesti aktiivinen hyvin pitkään; yhdeksänvuotiaana hän avasi 16-vuotiaan tytön rintaliivit, makasi seitsemännellä luokalla opettajansa kanssa, ja vietti villiä kevätlomaa (eng. spring break) 13-vuotiaana. Hän on monien naisten mielestä erittäin karismaattinen, muttei vaikuta silti löytävän pysyvää suhdetta.
Joeyn on näytetty olevan jonkinlainen Stephen King -fani: hän on lukenut Hohdon monia kertoja laittaneen sen aina peloissaan pakastimeen, ja lisäksi hän on Cujo-elokuvan suuri fani. Hän alkoi myös ihailla klassikkoromaania Pikku naisia Rachelin pyydettyä häntä lukemaan sen, jos se vaikka olisi ollut Hohtoa parempi. Joey alkoi rakastaa kirjaa, ja hän murtui, kun yksi päähahmoista oli kuolemaisillaan. Hän päätyi viemään kirjan pakastimeen.
Joey on maininnut lyhyesti ihailevansa Al Pacinoa. Frendeissä Joeylla on makuuhuoneessaan vuoden 1983 Al Pacino -elokuvan Scarface – arpinaama juliste. Sama juliste nähdään hänen talossaan Joey-sarjassa. Eräässä ensimmäisen kauden jaksossa Joey pääsee myös näyttelemään Al Pacinon takapuolta – ja saa potkut työstä ylinäyteltyään.
Ura
Joey on erittäin epäonninen, ja jokseenkin osaamaton näyttelijä. Hänet tunnetaan parhaiten roolistaan dr. Drake Ramorayna Päivien viemää -sarjassa, ja hän saikin sen kautta oman stalkerinsa, joka luuli, että hän oli oikeasti Drake. Joey sai potkut sarjasta sanottuaan haastattelussa kirjoittavansa suurimman osan vuorosanoistaan itse. Hänen hahmonsa vaipui koomaan pudottuaan hissikuiluun, mutta se herätettiin myöhemmin henkiin, kun Drake sai toisen hahmon aivot.
Joeyn toisia rooleja Frendien aikana olivat maitokaatonokkamainos, päärooli ensimmäisestä maailmansodasta kertovassa elokuvassa Over There sekä päärooli erittäin lyhytikäisessä poliisisarjassa Mac ja C.H.E.E.S.E. (Mac ja J. U. U. S. T. O.). Teatterissa hän esiintyi Boxing Day -näytelmässä, jossa hänen hahmonsa Victor lähtee ulkoavaruuteen etsimään vaihtoehtoisia energianlähteitä, sekä päärooli Sigmund Freudina näytelmässä Freud!. Monica ja Chandler ovat puhuneet nähneensä Joeyn uudessa versiossa Macbethista. Lisäksi Chandler sanoo ensimmäisellä tuotantokaudella nähneensä Joeyn Pinokkion uudessa versiossa.
Eräässä jaksossa Joey oli ehdolla päärooliin elokuvaan, jossa hänen täytyi esittää katolilaista maahanmuuttajaa. Elokuvassa oli alastonkohtaus, mutta Joey ei tajunnut sitä ennen saapumistaan näyttelijöiden valitsijoiden luo. Siellä Joey ymmärsi, että häneltä puuttui tietty osa. Selitettyään tilanteen Monicalle, Joey sai uuden ruoasta tehdyn nahan. Kaikki meni hyvin ennen, kuin Joey riisuutui valitsijoiden edessä ja hänen ’esinahkansa’ tippui. Siihen hän vastasi tyynen rauhallisesti: ”Well, that's never happened before.” (”Noin ei ole ennen tapahtunut.”).
Joeylla on ollut muutenkin huono tuuri näyttelyuransa suhteen. Hän joutui kuvaamaan uudestaan itse osuutensa Kova laki -sarjassa, sillä se oli leikattu pois valmiista jaksosta ja hänet näytettiin vain makaamassa kuolleena ruumislaukussa. Hän pääsi myös näyttelemään indie-elokuva Shutter Speediin, mutta se peruutettiin ennen kuvausten alkua rahoitusongelmien takia.
Joey myös erotettiin sekä Burger King-, Purina 1- että nuudelikeittomainoksista. Myöhemmin spin-off-sarja Joeyssa Joeyta ei otettu näyttelemään Nurses-nimiseen sitcomiin, mutta hänet laitettiin tähdittämään toisen sarjan pilottijaksoa. Jakso sai huonot arvostelut, ja Nurses-sarjasta tuli suuri hitti.
Joey-sarjassa paljastetaan myös, että Drake Ramoray kuoli taas Päivien viemää-sarjassa hoitajan puukotettua häntä. Hän tosin voitti ”Daytime Soap Award” -palkinnon parhaasta kuolinkohtauksesta. Myöhemmissä Joeyn jaksoissa Joey pääsi pääosittamaan prime-time-saippuaa Deep Powder. Saatuaan siitä potkut hän pääsi melkein heti takaisin nappaamalla pääroolin suuren budjetin toimintaelokuvasta Captured.
Muut työt
Joey oli jonkin aikaa töissä Central Perk -kahvilassa tarjoilijana. Aluksi Joey yritti peitellä uutta työtään ystäviltään, mutta he saivat sen nopeasti selville. Hän ei pitänyt työstä, mutta luonteelleen ominaisena hän löysi pian tavan hyödyntää sitä ja alkoi sitten antaa viehättäville naisille ilmaista ruokaa. Gunther laittoi tälle pian pisteen. Joey ei ottanut työtään vakavasti, ja viettikin monia työtuntejaan istuen ja jutellen ystäviensä kanssa. Lopulta hänet erotettiin, kun hän sulki paikan keskellä päivää voidakseen mennä koe-esiintymiseen sillä välin, kun Gunther oli omilla asioillaan. Rachel suostutteli lopulta Guntherin antamaan työn takaisin. Kuitenkin Joeyn löydettyä vakaampia näyttelytöitä hän vain lopetti paikalle ilmestymisen, eikä hänen poissaoloaan melkeinpä edes huomattu. Myöhemmässä jaksossa Joey tajusi unohtaneensa kertoa Guntherille lopettaneensa. Gunther vastasi tähän, että olisi muutenkin erottanut Joeyn pian.
Toinen Joeyn töistä oli spermanluovuttaja hänen kuultuaan, että sairaala maksoi jokaiselle luovuttajalle 700 dollaria. Tämä mainittiin myöhemmin, kun Monica yritti päästä yli erostaan Richardin kanssa. Nainen päätti hankkia lapsen yksin, ja hän tutki luovuttajien listaa ja tajusi yhden nimettömistä luovuttajista olevan Joey. Joey oli erittäin loukkaantunut saatuaan myöhemmin kuulla, ettei hänen spermansa ollut ollut erityisen suosittua.
Joeyn muita töitä ovat olleet joulukuusien myyjä, joulupukki ja -tonttu, museo-opas, hajuvesiesittelijä sekä troijalainen sotilas Caesar's Palacessa Las Vegasissa.